Loksa Linnavolikogule 24.01.2019 nr

**Otsuse eelnõu edastamine**

Edastame Loksa Linnavolikogu otsuse eelnõu „Loksa linna Teenetemärgi andmine“

ALGATAJA: Loksa Linnavalitsus

TÜÜP: otsus

ALUS: Loksa Linnavolikogu 13.12.2018 määrus nr 15 „Tunnustamise kord Loksa linnas“ § 2 p 2, § 3, § 13 lg 2

ETTEKANDJA: abilinnapea

Lugupidamisega

Värner Lootsmann

linnapea

Lisa:

Seletuskiri Loksa Linnavolikogu otsuse eelnõu „Loksa linna Teenetemärgi andmine“ juurde

Loksa Linnavolikogu otsuse eelnõu „Loksa linna Teenetemärgi andmine“

Esildised

**Seletuskiri Loksa Linnavolikogu otsuse eelnõu „Loksa linna Teenetemärgi andmine“ juurde**

Aukodaniku nimetuse andmiseks kandidaate ei esitatud.

Teenetemärgi kandidaatideks esitati kokku kolm esildist: Aarne Idavain, Tatjana Ivanova ning Elmira Seminog.

Loksa linnavalitsus teeb ettepaneku anda 2019. aastal välja üks Loksa linna Teenetemärk.

Loksa linna Teenetemärgi vääriline on Loksa Gümnaasiumi kahalise kasvatus õpetaja ja treener Aarne Idavain. Loksa linna Teenetemärgi kandidaadiks esitas ta Loksa Gümnaasiumi direktor Õnnela Tedrekin.

Aarne Idavain töötab Loksa koolis alates 1993.a. kehalise kasvatuse õpetajana ja treenerina. Õpetaja ja treenerina on ta aktiivne, hooliv, järjekindel, avatud, kohusetundlik ja vastutulelik.

Aarne Idavain on olnud silmapaistev ja tema töö õpilastega on olnud tulemuslik, mida tõendavad õpilaste tulemused erinevatel tasanditel.

Aarne juhendatud õpilased on toonud häid tulemusi spordis nii Loksa linna, Harju maakonna kui ka vabariiklikel võistlustel.

Aarne Idavain on aktiivselt ja mitmekülgselt tegelenud õpilaste silmaringi ja maailmapildi avardamisega. Tänuväärt on tema töö õpilastele, õpetajatele ja linnaelanikele huvi tekitamisel tervisespordi vastu.

Varasemad tunnustused:

2008 Kultuurkapitali Harjumaa ekspertgrupi preemia

2009 Õpilaste ja vanemate tunnustus

2010 Kolleegide ja hoolekogu tunnustus

2010 Aastaõpetaja tiitel

2012 Loksa linnapea tänukiri

2013 Loksa linna aumärk tulemusliku töö eest kehalise kasvatuse õpetajana ja treenerina ning tervisespordi propageerijana.

2018 Loksa linna tänukiri kohusetundliku töö eest (õpetajate päeva puhul).

Aarne Idavainust on saanud Loksa kooli spordihing ja tugi.

**Loksa linnavalitsus teeb ettepaneku anda Loksa linna Teenetemärk Aarne Idavainule pühendumuse eest Loksa kandi noorte sporditegevusse kaasamisel.**

Hilleri Treisalt

(hilleri.treisalt@loksa.ee 603 1253)

EELNÕU

Esitaja: Loksa Linnavalitsus

24.01.2019 nr 1-9/



LOKSA LINNAVOLIKOGU

**O T S U S**

Loksa linn 31. jaanuar 2019 nr ....

**Loksa linna Teenetemärgi andmine**

Võttes aluseks Loksa Linnavolikogu 13.12.2018 määrus nr 15 „Tunnustamise kord Loksa linnas“ § 3, § 13 lg, Loksa Linnavolikogu

**o t s u s t a b:**

1. Anda Loksa linna Teenetemärk: ............
2. Anda Loksa linna Teenetemärgi pälvinule Tänukiri ning maksta preemiat summas 500 eurot.
3. Otsus jõustub teatavakstegemisel.
4. Loksa Linnakantseleil avalikustada otsus Loksa linna põhimääruse § 9 lg 1 sätestatud korras.
5. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, mil oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

*/allkirjastatud digitaalselt/*

Rein Heina

volikogu esimees